# Citopatologia

La citopatologia (del grec κύτος, kytos, "contenidor, cavitat"; πάθος, patos, "destí, dany", i -λογία, -logos, "coneixement") és una branca de la patologia i de l'anatomia patològica en particular, que estudia i diagnostica malalties a nivell cel·lular emprant tècniques específiques.
El primer en veure les aplicacions clíniques de la citologia fou el fisiòleg i anatomista Johannes Peter Müller, qui l'any 1838 descrigué cèl·lules canceroses exfoliades a la seva obra Über den feinern Bau und die Formen der krankhaften Geschwülste. El metge irlandès Walter Hayle Walshe (1812–1892) identificà morfològicament cèl·lules de càncer de pulmó en frotis d'esput el 1846. La disciplina va ser perfeccionada per Rudolf Virchow i Joseph von Gerlach (1820–1896) a finals de la dècada de 1850, amb l'ús de tincions millorades per l'estudi de les extensions citològiques.
El 1996, després de realitzar diversos assaigs amb resultats satisfactoris, la FDA aprovà la comercialització del primer aparell d'anàlisi citopatològic automatitzat.
Avui dia la seva ensenyança, fonamentada en les tradicionals preparacions microscòpiques, es combina amb tècniques de microscòpia virtual. El perfeccionament dels sistemes de telepatologia permet la pràctica d'avaluacions presumptives a distància. Aquesta tecnologia té les seves limitacions. No sempre és possible aplicar tècniques d'anàlisi d'imatge que reprodueixin acuradament el contingut de les preparacions citològiques i el processament digital del material in toto en tres dimensions origina artefactes i cúmuls cel·lulars que limiten la interpretació diagnòstica emprant alguns d'aquests sistemes. Els nous mètodes de visualització histològica virtual de les mostres citopatològiques fan recomanables alguns canvis en el seu processament i muntatge, així com un escaneig multiaxial d'aquestes, per tal de mantenir una bona qualitat diagnòstica.
Les mostres citològiques, en comparació a les tissulars utilitzades en histopatologia, poden obtenir-se de manera segura i poc invasiva amb més rapidesa i menys cost.
Les mostres poden ser de:
* Citologia exfoliativa: la més comuna és la prova de Papanicolau (PAP), utilitzada com una eina de cribratge, per detectar lesions precanceroses cervicals i prevenir el càncer cervical uterí. S'han desenvolupat sistemes automatitzats per aconseguir la interpretació ràpida de dita prova amb un cost baix reduint alhora l'índex de falsos negatius. Però també n'hi ha d'altres: d'orina (principalment emprada en la diagnosi de neoplàsies vesicals, sovint amb el suport de mètodes citoquímics especials), de cèl·lules de la cavitat bucal, de líquid pleural, ascític o pericardíac, etc. Cal destacar la citologia de mostres del tracte respiratori provinents d'esputs i de rentats o raspallats broncoalveolars, un dels primers procediments emprats en Medicina per diagnosticar microscòpicament infeccions o tumoracions pulmonars. Una alternativa a la PAP, més simple i econòmica i d'especial interès en mostres exfoliatives orals, és la tinció combinada de Leishman-Giemsa. La citopatologia espectral és un mètode basat en els darrers avenços en micro-espectroscòpia infraroja que avalua ràpidament els canvis bioquímics i analitza les variacions anòmales en grans quantitats de cèl·lules exfoliades provinents de diversos teixits, com ara la mucosa oral, del tracte respiratori o del digestiu.
* Aspiració amb agulla fina (PAAF) o biòpsia-aspiració (agulla gruixuda). Les mostres obtingudes per biòpsia-aspiració són més grans que les de la PAAF i poden ser extretes de zones a las que no pot arribar-se amb altres procediments. En termes de dolor, tolerabilitat i complicacions, les dues tècniques són semblants; encara que presenten pros i contres diferents si s'avaluen altres paràmetres. Els seus criteris d'ús s'estableixen en funció de les dades clínico-radiològiques, de l'òrgan i de la localització i característiques del tipus de lesió a diagnosticar.
* Sediments: la centrifugació de cèl·lules provinents del sediment de mostres líquides i semilíquides, de biòpsies en fresc rentades amb sèrum fisiològic estèril o fixades amb formol o de residus de material obtingut en autòpsies, permet fer extensions o blocs cel·lulars que poden donar orientacions diagnòstiques de forma ràpida i simple. És un tipus d'anàlisi que també es fa servir en investigacions de balística forense. En el decurs dels darrers anys s'han desenvolupat diferents protocols que milloren la qualitat dels blocs cel·lulars, aconseguint augmentar en ells la concentració de cèl·lules i disminuir les impureses estromals. Això fa possible utilitzar els blocs per fer proves immunohistoquímiques i biomoleculars amb resultats molt més fiables.
* Empremtes: s'avalua microscòpicament el material present al portaobjectes, obtingut del teixit a estudiar -en viu o postmortem- per contacte o raspat, tenyint-lo abans d'una forma senzilla (amb blau de metilé, per exemple). És un mètode utilitzat sovint, a més de la biòpsia per congelació, per diagnosticar la naturalesa d'un tumor durant l'acte operatori. No permet, però, determinar la profunditat de la infiltració tumoral ni observar adequadament neoplàsies amb un dens estroma fibrós. També és una eina ràpida, simple i econòmica per identificar la infecció per Helicobacter pylori a llocs amb pocs recursos.
A banda de les tincions convencionals es poden emprar en el material citopatològic tècniques d'immunohistoquímica. També, en tots els tipus de preparacions, incloent les convencionals o les líquides i les tenyides amb Papanicolau, Giemsa o marcadors immunocitoquímics (en aquest cas cal prèviament utilitzar 3-amino-9-etilcarbazole com a cromògen, ja que la diaminobencidina provoca autofluorescència nuclear que distorsiona els resultats), és possible aplicar procediments d'hibridació in situ per fluorescència. La tinció de Feulgen és l'estàndard d'or en la citometria monocel·lular quantitativa d'ADN.
La citologia en base líquida o monocapa és un mètode que permet augmentar la productivitat dels laboratoris encarregats d'efectuar grans projectes de cribratge citopatològic. Té un cost, però, superior al PAP i la interpretació de resultats requereix un entrenament especial per tal d'evitar diagnòstics erronis. Per una altra banda, comparada amb la citologia convencional, té una major resolució a l'hora d'avaluar mostres orals i identificar Aspergillus en esputs o raspallats bronquials.
Una de les fites de la citopatologia d'avui dia és crear protocols unificats a l'hora de seleccionar els tipus de mostres i la forma de fixació més adequada. Així mateix, determinar el nombre de cèl·lules necessari o ajustar específicament el processament preanalític d'aquestes per una aplicació correcte de les tecnologies de seqüenciació d'ADN de darrera generació, són objectius prioritaris.

## Referències

* ↑ Fleck, O «What is cytopathology?» (en anglès). Life Sciences, News-Medical.Net, 2018; Ag 23, pàgs: 6 [Consulta: 10 desembre 2019].
* ↑ Müller, J «Über den feinern Bau und die Formen der krankhaften Geschwülste» (en alemany). Reimer. Berlin, 1838, pàgs: 81 [Consulta: 5 desembre 2017].
* ↑ Walshe, WW «The nature and treatment of cancer» (en anglès). Taylor and Walton. London, 1846, pàgs: 624 [Consulta: 23 novembre 2019].
* ↑ Stahnisch, FW «Joseph von Gerlach (1820-1896)» (en anglès). J Neurol, 2015 Maig; 262 (5), pp: 1397-1399. DOI: 10.1007/s00415-015-7735-2. ISSN: 1432-1459. PMID: 25893254 [Consulta: 23 novembre 2019].
* ↑ Diamantis A, Magiorkinis E «Pioneers of exfoliative cytology in the 19th century: the predecessors of George Papanicolaou» (en anglès). Cytopathology, 2014 Ag; 25 (4), pp: 215-224. DOI: 10.1111/cyt.12074. ISSN: 1365-2303. PMID: 23763547 [Consulta: 5 desembre 2017].
* ↑ Valente, PT; Schantz, HD «Cytology Automation: An Overview» (en anglès). Lab Medicine, 2001 Nov; 32 (11), pp: 686–690. DOI: 10.1309/K4V5-7WPM-25DF-HB6N. ISSN: 1943-7730 [Consulta: 2 desembre 2019].
* ↑ Van Es SL, Kumar RK, Pryor WM, Salisbury EL, Velan GM «Cytopathology whole slide images and adaptive tutorials for senior medical students: a randomized crossover trial» (en anglès). Diagn Pathol, 2016 Gen 8; 11: 1, pàgs: 17. DOI: 10.1186/s13000-016-0452-z. PMC: 4706725. PMID: 26746436 [Consulta: 23 novembre 2017].
* ↑ Collins, BT «Telepathology in Cytopathology: Challenges and Opportunities» (en anglès). Acta Cytol, 2013; 57 (3), pp: 221-232. DOI: 10.1159/000350718. ISSN: 0001-5547. PMID: 23635868 [Consulta: 26 desembre 2017].
* ↑ Nishat R, Ramachandra S, Behura SS, Kumar H «Digital cytopathology» (en anglès). J Oral Maxillofac Pathol, 2017 Gen-Abr; 21 (1), pp: 99–106. DOI: 10.4103/0973-029X.203767. PMC: 5406828. PMID: 28479695 [Consulta: 10 gener 2018].
* ↑ Van Es SL, Greaves J, Gay S, Ross J, et al «Constant Quest for Quality: Digital Cytopathology» (en anglès). J Pathol Inform, 2018 Abr 9; 9, pp: 13. DOI: 10.4103/jpi.jpi_6_18. PMC: 5907455. PMID: 29721361 [Consulta: 19 maig 2018].
* ↑ Buley, ID «Update on special techniques in routine cytopathology» (en anglès). J Clin Pathol, 1993 Oct; 46 (10), pp: 881–885. DOI: 10.1136/jcp.46.10.881. PMC: 501610. PMID: 8227400 [Consulta: 23 novembre 2019].
* ↑ Mammas IN, Spandidos DA «George N. Papanicolaou (1883–1962), an exceptional human, scientist and academic teacher: An interview with Dr Neda Voutsa-Perdiki» (en anglès). Exp Ther Med, 2017 Oct; 14 (4), pp: 3346-3349. DOI: 10.3892/etm.2017.5011. PMC: 5639276. PMID: 29042918 [Consulta: 23 novembre 2017].
* ↑ Jenkins, D «Histopathology and cytopathology of cervical cancer» (en anglès). Dis Markers, 2007; 23 (4), pp: 199-212. ISSN: 1875-8630. PMC: 3851118. PMID: 17627056 [Consulta: 23 novembre 2017].
* ↑ Bengtsson E, Malm P «Screening for cervical cancer using automated analysis of PAP-smears» (en anglès). Comput Math Methods Med, 2014 Mar; 2014, pp: 842037. DOI: 10.1155/2014/842037. PMC: 3977449. PMID: 24772188 [Consulta: 3 desembre 2017].
* ↑ Saeb-Parsy K, Wilson A, Scarpini C, Corcoran M, et al «Diagnosis of bladder cancer by immunocytochemical detection of minichromosome maintenance protein-2 in cells retrieved from urine» (en anglès). Br J Cancer, 2012 Oct 9; 107 (8), pp: 1384-1391. DOI: 10.1038/bjc.2012.381. PMC: 3494445. PMID: 22968648 [Consulta: 6 gener 2018].
* ↑ Acha A, Ruesga MT, Rodríguez MJ, Martínez de Pancorbo MA, Aguirre JM «Aplicaciones de la citologia oral por raspado (exfoliativa) en el cáncer y precáncer oral» (en castellà). Med Oral Patol Oral Cir Bucal, 2005 Mar-Abr; 10 (2), pp: 95-102. ISSN: 1698-6946. PMID: 15735540 [Consulta: 1r desembre 2019].
* ↑ Ammanagi AS, Dombale VD, Miskin AT, Dandagi GL, Sangolli SS «Sputum cytology in suspected cases of carcinoma of lung (Sputum cytology a poor man's bronchoscopy!)» (en anglès). Lung India, 2012 Gen-Mar; 29 (1), pp: 19–23. DOI: 10.4103/0970-2113.92356. PMC: 3276027. PMID: 22345909 [Consulta: 5 desembre 2017].
* ↑ Al-Abbadi, MA «Basics of cytology» (en anglès). Avicenna J Med, 2011 Jul-Set; 1 (1), pp: 18–28. DOI: 10.4103/2231-0770.83719. PMC: 3507055. PMID: 23210005 [Consulta: 5 desembre 2017].
* ↑ Sidhu SK, Ramalingam K, Goyal S, Poonia M, et al «Comparing the Efficacy of Leishman-Giemsa Cocktail Stain, Giemsa Stain, and Papanicolaou Stain in Potentially Malignant Oral Lesions: A Study on 540 Cytological Samples» (en anglès). J Cytol, 2018 Abr-Jun; 35 (2), pp: 105-109. DOI: 10.4103/JOC.JOC_249_16. ISSN: 5885597. PMID: 29643658 [Consulta: 26 desembre 2019].
* ↑ Papamarkakis K, Bird B, Schubert JM, Miljković M, et al «Cytopathology by Optical Methods: Spectral Cytopathology of the Oral Mucosa» (en anglès). Lab Invest, 2010 Abr; 90 (4), pp: 589-598. DOI: 10.1038/labinvest.2010.1. PMC: 2847622. PMID: 20142808 [Consulta: 13 gener 2018].
* ↑ Akalin A, Mu X, Kon MA, Ergin A, et al «Classification of malignant and benign tumors of the lung by infrared spectral histopathology (SHP)» (en anglès). Lab Invest, 2015 Abr; 95 (4), pp: 406-421. DOI: 10.1038/labinvest.2015.1. ISSN: 0023-6837. PMID: 25664390 [Consulta: 13 gener 2018].
* ↑ OncoLink «Core Needle Biopsy» (en anglès). Penn Medicine, 2018; Set 14 (rev), pàgs: 1 [Consulta: 20 desembre 2019].
* ↑ Jeong EJ, Chung SR, Baek JH, Choi YJ, et al «A Comparison of Ultrasound-Guided Fine Needle Aspiration versus Core Needle Biopsy for Thyroid Nodules: Pain, Tolerability, and Complications» (en anglès). Endocrinol Metab (Seoul), 2018 Mar; 33 (1), pp: 114-120. DOI: 10.3803/EnM.2018.33.1.114. ISSN: 5874187. PMID: 29589393 [Consulta: 19 maig 2018].
* ↑ Mitra S, Dey P, et al «Fine-needle aspiration and core biopsy in the diagnosis of breast lesions: A comparison and review of the literature» (en anglès). Cytojournal, 2016 Ag 31; 13, pp: 18. DOI: 10.4103/1742-6413.189637. PMC: 5019018. PMID: 27651820 [Consulta: 19 maig 2018].
* ↑ Khan S, Omar T, Michelow P «Effectiveness of the cell block technique in diagnostic cytopathology» (en anglès). J Cytol, 2012 Jul-Set; 29 (3), pp: 177–182. DOI: 10.4103/0970-9371.101167. PMC: 3480766. PMID: 23112458 [Consulta: 23 novembre 2017].
* ↑ Zhang H, Wen J, Xu PL, Chen R, et al «Role of Liquid-based Cytology and Cell Block in the Diagnosis of Endometrial Lesions» (en anglès). Chin Med J (Engl), 2016 Jun 20; 129 (12), pp: 1459-1463. DOI: 10.4103/0366-6999.183431. PMC: 4910370. PMID: 27270542 [Consulta: 23 novembre 2017].
* ↑ Knudsen, PJ «Cytology in ballistics. An experimental investigation of tissue fragments on full metal jacketed bullets using routine cytological techniques» (en anglès). Int J Legal Med, 1993; 106 (1), pp: 15-18. ISSN 0937-9827. DOI: 10.1007/bf01225018. PMID: 8398886 [Consulta: 5 gener 2020].
* ↑ Choi YI, Jakhongir M, Choi SJ, Kim L, et al «High-quality cell block preparation from scraping of conventional cytology slide: a technical report on a modified cytoscrape cell block technique» (en anglès). Malays J Pathol, 2016 Des; 38 (3), pp: 295-304. ISSN: 0126-8635. PMID: 28028300 [Consulta: 24 novembre 2019].
* ↑ La Fortune KA, Randolph ML, Wu HH, Cramer HM «Improvements in cell block processing: The Cell-Gel method» (en anglès). Cancer Cytopathol, 2017 Abr; 125 (4), pp: 267-276. DOI: 10.1002/cncy.21814. ISSN: 1934-6638. PMID: 28140513 [Consulta: 24 novembre 2019].
* ↑ Shidham, VB «CellBlockistry: Chemistry and art of cell-block making - A detailed review of various historical options with recent advances» (en anglès). Cytojournal, 2019 Jun 28; 16, pp: 12. DOI: 10.4103/cytojournal.cytojournal_20_19. PMC: 6628727. PMID: 30153355 [Consulta: 24 novembre 2019].
* ↑ Gómez-Macías GS, Barboza-Quintana O, Segura-Luna JJ, Miranda-Maldonado I, et al «Impronta citológica: herramienta en el diagnóstico transoperatorio» (en castellà). Rev Med Inst Mex Seguro Soc, 2012; 50 (6), pp: 599-608. ISSN: 0187-0491 [Consulta: 28 novembre 2017].
* ↑ Kamatchi V, Babu NA, Sankari SL, Rajesh E «Imprint cytology» (en anglès). J Pharm Bioallied Sci, 2015 Abr; 7 (Supl 1), pp: S207–S208. DOI: 10.4103/0975-7406.155905. PMC: 4439672. PMID: 26015712 [Consulta: 24 novembre 2019].
* ↑ Arachchi PS, Weerasekera MM, Seneviratne B, Weerasekera D, et al «Imprint cytology: a useful screening test for diagnosis of Helicobacter pylori in resource poor settings» (en anglès). BMC Res Notes, 2018 Jul 16; 11 (1), pp: 481. DOI: 10.1186/s13104-018-3592-2. PMC: 6048746. PMID: 30012215 [Consulta: 21 gener 2020].
* ↑ Fowler LJ, Lachar WA «Application of immunohistochemistry to cytology» (en anglès). Arch Pathol Lab Med, 2008 Mar; 132 (3), pp: 373-383. DOI: 10.1043/1543-2165(2008)132[373:AOITC]2.0.CO;2. ISSN: 0003-9985. PMID: 18318580 [Consulta: 31 desembre 2017].
* ↑ Savic S, Bubendorf L «Common Fluorescence In Situ Hybridization Applications in Cytology» (en anglès). Arch Pathol Lab Med, 2016 Dec; 140 (12), pp: 1323-1330. DOI: 10.5858/arpa.2016-0202-RA. ISSN: 0003-9985. PMID: 27479335 [Consulta: 31 desembre 2017].
* ↑ Biesterfeld S, Beckers S, Del Carmen Villa Cadenas M, Schramm M «Feulgen staining remains the gold standard for precise DNA image cytometry» (en anglès). Anticancer Res, 2011 Gen; 31 (1), pp: 53-58. ISSN: 1791-7530. PMID: 21273580 [Consulta: 6 gener 2018].
* ↑ NICE «Guidance on the use of liquid-based cytology for cervical screening» (en anglès). Technology appraisal guidance, nice.org.uk, 2003 Oct 22; TA69, pàgs: 30 [Consulta: 3 desembre 2019].
* ↑ Eurocytology «Citología en base líquida» (en castellà). Leonardo da Vinci Programme, 2014; Curs N819, pàgs: 17. Arxivat de l'original el 12 d’octubre 2017 [Consulta: 2 juny 2018].
* ↑ Hayama FH, Motta ACF, Silva APG, Migliari DA «Liquid-based preparations versus conventional cytology: specimen adequacy and diagnostic agreement in oral lesions» (en anglès/castellà). Med Oral Patol Oral Cir Bucal, 2005; 10 (2), pp: 115-122. ISSN: 1698-6946. PMID: 15735543 [Consulta: 23 novembre 2019].
* ↑ Shen Y, Zhang X, Lin W, Wan C, et al «Liquid-based cytopathology test as a novel method to identify Aspergillus in patients with pulmonary aspergillosis» (en anglès). Sci Rep, 2017 Ag 8; 7 (1), pp: 7528. DOI: 10.1038/s41598-017-07564-3. PMC: 5548770. PMID: 28790413 [Consulta: 12 gener 2020].
* ↑ Vigliar E, Malapelle U, de Luca C, Bellevicine C, Troncone G «Challenges and opportunities of next-generation sequencing: a cytopathologist's perspective» (en anglès). Cytopathology, 2015 Oct; 26 (5), pp: 271-283. DOI: 10.1111/cyt.12265. ISSN: 1365-2303. PMID: 26399861 [Consulta: 6 gener 2018].

## Bibliografia

* García Ureta, Ernesto; Sáenz de Santamaría, Javier; Lacruz Pelea, César; López García-Asenjo, José Antonio; et al. Citopatología (en castellà). SEAP. Libro Blanco de la Anatomía Patológica en España, 2011 (Supl), pp: 57-70. ISBN 978-84-692-1562-3 [Consulta: 20 novembre 2017]. Arxivat 2 de març 2021 a Wayback Machine.
* Garza-Guajardo, Raquel; Miranda Maldonado, Ivette; Ponce Camacho, Marco A. Técnicas de recolección de materiales y su procesamiento en el laboratorio de Citopatología (en castellà). A: Manual de Citopatología Diagnóstica, Cap. 2 (Gamboni M, Miziara EF; Eds.) Libros de Editorial Manole, 2011; Gen, pp: 11-25. ISBN 9788520437292 [Consulta: 3 novembre 2019].
* Diamantis, Aristidis; Beloukas, Apostolos; Kalogeraki, Alexandra M.; Magiorkinis, Emmanoui. A brief chronicle of cytology: From Janssen to Papanicolaou and beyond (en anglès). Diagn Cytopathol, 2013 Jun; 41 (6), pp: 555-564. PMID: 22807413. DOI 10.1002/dc.22887 [Consulta: 23 novembre 2019].
* Chantziantoniou, Nikolaos; Donnelly, Amber D.; Mukherjee, Maheswari; Boon, Mathilde E.; Austin, R. Marshall Inception and Development of the Papanicolaou Stain Method (en anglès). Acta Cytol, 2017; 61 (4-5), pp: 266-280. PMID: 28384641. DOI 10.1159/000457827 [Consulta: 26 desembre 2019].
* Baloch, Zubair W.; Jakowski, Joe D.; Lastra, Ricardo R.; et al. Cytopathology (en anglès). PathologyOutlines.com, Inc, 2016, Ag 19 (rev), pàgs: 36 [Consulta: 24 desembre 2017]. Disponible a: http://www.pathologyoutlines.com/cytopathology.html Arxivat 2017-12-10 a Wayback Machine.
* Mac Demay, Richard. Art & Science of Cytopathology (2nd Edition, 4 Volume Set) (en anglès). American Society for Clinical Pathology, 2011; Oct 1, pàgs: 2076. ISBN 978-0891896449 [Consulta: 24 desembre 2017].

## Enllaços externs

* Breve historia de la citopatología del blanco y negro al color Rodriguez Costa, J; SEC. 2016, Set. (castellà) [Consulta: 21 setembre 2017].
* Societat Catalana de Citopatologia Acadèmia de Ciències Mèdiques i de la Salut de Catalunya i de Balears. [Consulta: 6 gener 2017].
* European Federation of Cytology Societies Web de la Federació Europea de Societats Citològiques. (anglès) [Consulta: 6 gener 2017].